Gunung Fuji itu apa sih? Jelaskan dalam bahasa melayu ya

ialah gunung tertinggi di Jepun, terletak di sempadan Prefektur Shizuoka dan Yamanashi, di sebelah barat Tokyo. Gunung Fuji mempunyai ketinggian sebanyak 3776.12m, iaitu 319m lebih rendah daripada Gunung Kinabalu. Gunung Fuji terletak berhampiran perairan Pasifik di pusat Honshu. Fuji dikelilingi oleh tiga kota, iaitu Gotemba (timur), Fuji-Yoshida (utara) dan Fujinomiya (barat daya).

Gunung Fuji adalah simbol Jepun yang terkenal dan sering digambarkan dalam karya seni dan gambar, serta dikunjungi pendaki gunung mahupun pelancong. Gunung Fuji diiktiraf sebagai Warisan Budaya Dunia pada tahun 2013.

Gunung Fuji diperkirakan terbentuk sekitar 10,000 tahun yang lalu.  Sebuah gunung berapi yang kini masih aktif walaupun memiliki kemungkinan letusan yang rendah, Fuji terakhir kali meletus pada tahun 1707. Terdapat lima buah tasik di sekeliling Fuji, iaitu Tasik Kawaguchi, Tasik Yamanaka, Tasik Sai, Tasik Motosu dan Tasik Shoji.

Lebih kurang 200,000 orang mendaki Gunung Fuji setiap tahun dan 30% antaranya adalah orang asing. Waktu yang paling popular bagi para pendaki adalah dari 1 Julai hingga 27 Ogos, iaitu ketika musim panas. Pendakian boleh memakan masa dari 3 hingga 7 jam sementara penurunan gunung mencapai sekitar 2 hingga 5 jam. Kita dibenarkan mendaki pada bila-bila masa. Akan tetapi, pada musim sejuk para pendaki mestilah bersiap sedia dengan semua peralatan mendaki yang bersesuaian agar tiada kecelakaan berlaku.

Gunung Fuji dalam budaya Jepun

Gunung Fuji merupakan objek pemujaan gunung sejak zaman purba. Pemujaan itu dikenali sebagai Pemujaan Gunung Fuji (Fuji Shinko) di mana Gunung Fuji dipercayai mempunyai Tuhan. Gunung Fuji dianggap sebagai tempat suci, dan mengikut tradisi perempuan tidak dibenarkan mendakinya hingga era Meiji.

Rupa Gunung Fuji berubah bergantung pada tempat, sudut, misim dan waktu di mana kita melihatnya. Terdapat beberapa ungkapan yang menggambarkan rupa bentuk Gunung Fuji yang berbeza-beza. Cerminan songsang Gunung Fuji pada permukaan air dipanggil sebagai Gunung Fuji Songsang (Sakasa-Fuji). Wang kertas 1000 yen Jepun yang dikeluarkan pada tahun 2004 menggunakan Gunung Fuji Songsang yang tercermin pada Tasik Motosu. Selain itu, ketika matahari terbit atau terbenam, ia bertindih dengan puncak Gunung Fuji dan menyebakan sebahagian tempat berhampiran puncak gunung bersinar seperti berlian. Fenomena ini yang dikenali sebagai Fuji Berlian (Daiyamondo-Fuji). Fenomena tersebut dapat dilihat dua kali setahun dari tempat barat atau timur Gunung Fuji.

Penerbangan menuju ke arah barat yang dilakukan dari beberapa lapangan terbang, termasuklah Lapangan Terbang Antarabangsa Tokyo akan sentiasa melepasi Gunung Fuji. Kapten sering memberitahu tentang Gunung Fuji pada masa itu. Terdapat juga penerbangan pelancongan khas untuk melihat matahari terbit pada tahun baru.